Ն Ա Խ Ա Գ Ի Ծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**« 11 » նոյեմբերի 2022 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ՇԻՐԱԿ» ԶԻՆՎՈՐԱԿԱՆ ՊԱՆԹԵՈՆ-ՀՈՒՇԱՀԱՄԱԼԻՐ ՍՏԵՂԾԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով և «Զորամասերի և զինվորական հաստատությունների կարգավիճակի մասին» օրենքի 7-րդ հոդվածի 4-րդ մասով, Հայաստանի Հանրապետության պաշտպանության մարտական գործողությունների կամ ծառայության ընթացքում զոհված (մահացած) զինծառայողների և մարտական գործողությունների մասնակիցների հուղարկավորությունները կազմակերպելու նպատակով՝ **Գյումրի**  **համայնքի ավագանին որոշում է.**

1. Ստեղծել Հայաստանի Հանրապետության Շիրակի մարզի Գյումրի համայնքի «Շիրակ» զինվորական պանթեոն-հուշահամալիր (այսուհետ՝ պանթեոն-հուշահամալիր)՝ Հայաստանի Հանրապետության պաշտպանության մարտական գործողությունների կամ ծառայության ընթացքում զոհված (մահացած) զինծառայողների և մարտական գործողությունների մասնակիցների հուղարկավորությունները կազմակերպելու նպատակով:
2. Պանթեոն-հուշահամալիրի գտնվելու վայրն է՝ Հայաստանի Հանրապետություն Շիրակի մարզ Գյումրի համայնքի «Շիրակ» գերեզմանատնից առանձնացված տարածք՝ Մ-7 Միջպետական ավտոմոբիլային ճանապարհի հարևանությամբ (հավելված):
3. Սահմանել.

ա) պանթեոն-հուշահամալիրում հուղարկավորությունների թույլտվությունը տրվում է համայնքի ղեկավարի որոշմամբ՝ Հայաստանի Հանրապետության պաշտպանության մարտական գործողությունների կամ ծառայության ընթացքում զոհվածի (մահացածի) և մարտական գործողությունների մասնակիցի հարազատների դիմումի և տարածքային զինվորական կոմիսարիատների, կամ Հայաստանի Հանրապետության պաշտպանության նախարարության կողմից տրված տեղեկանքի ու երաշխավորագրի հիման վրա:

բ) պանթեոն-հուշահամալիրում գերեզմանների կառուցումն ու բարեկարգումն իրականացվում են համայնքի ղեկավարի կողմից տրված հողհատկացման և համաձայնեցված էսքիզային նախագծի համաձայն:

գ) պանթեոն-հուշահամալիրի սպասարկման և պահպանման պարտավորությունները դնել Գյումրի համայնքի «Հավերժ – Հիշատակ» փակ բաժնետիրական ընկերության վրա:

Ա. Պապիկյան

Կ. Բադալյան

Հ. Գասպարյան

Ա. Չախոյան

Մ.Մկրտչյան

Կատարող` Հ.Գասպարյան

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ՇԻՐԱԿ» ԶԻՆՎՈՐԱԿԱՆ ՊԱՆԹԵՈՆ-ՀՈՒՇԱՀԱՄԱԼԻՐ ՍՏԵՂԾԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Պանթեոն-հուշահամալիրի ստեղծումը պայմանավորված է Հայաստանի Հանրապետության պաշտպանության մարտական գործողությունների կամ զինվորական ծառայության ընթացքում զոհված (մահացած) զինծառայողներին և մարտական գործողությունների մասնակիցներին հուղարկավորելու և նպատակ է հետապնդում նպաստել պատանի սերնդի, զինծառայողների, ինչպես նաև բնակչության ռազմահայրենասիրական դաստիարակչությանը, ազգային արժեքների պահպանությանը և ազգային ինքնագիտակցության ու հպարտության բարձրացմանը:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ «ՇԻՐԱԿ» ԶԻՆՎՈՐԱԿԱՆ ՊԱՆԹԵՈՆ-ՀՈՒՇԱՀԱՄԱԼԻՐ ՍՏԵՂԾԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՅՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետության Շիրակի մարզի Գյումրի քաղաքի  **«**Շիրակ**»** զինվորական պանթեոն-հուշահամալիր ստեղծելու մասին» որոշման ընդունմամբ Գյումրի համայնքի 2022 թվականի բյուջեյում էական փոփոխություններ` ավելացումներ կամ նվազեցումներ, չեն նախատեսվում: