**Գյումրի համայնքի ղեկավար**

**պարոն Վ.Սամսոնյանին**

**Զեկուցագիր**

ՀՀ Շիրակի մարզի Գյումրի քաղաքի Ա.Շիրակացի և Մ.Խորենացի փողոցները հանդիսանում են Մ-1 միջպետական ճանապարհի տարանցիկ հատվածներ, որտեղ տրանսպորտային հոսքը ունի շատ մեծ ինտենսիվություն: Փողոցներն այս պահին գտնվում են քայքայված վիճակում և դժվարացել է դրանցում երթևեկության իրականացումը:

Անհրաժեշտություն է առաջացել հրատապ կերպով կազմակերպել այդ փողոցների հիմնանորոգման աշխատանքները:

29.06.2022թ. N 11283 գրությամբ ՀՀ Շիրակի մարզպետարանի կողմից պահանջվեց պատրաստի նախագծա-նախահաշվային փաստաթղթեր ունեցող օբյեկտներ, որպեսզի դրանք ընդգրկվեն ՀՀ կառավարության կողմից այս տարվա աշնանը իրականացվելիք հրատապ կապիտալ ծախսերի ծրագրում:

Հրատապությամբ պայմանավորված շատ արագ պայմանագիր կնքվեց «Հալդի-Քոնսալթ» ՍՊԸ-ի հետ, Ա.Շիրակացի և Մ.Խորենացի փողոցների 2,4 կմ հատվածի հիմնանորոգման նախագծա-նախահաշվային փաստաթղթերի կազմման և դրանց փորձաքննության անցկացման նպատակով:

Նախագծման արժեքների համար ՀՀ Քաղաքաշինության նախարարի 2008 թ. N 19-Ն հրամանի համաձայն սահմանված է օբյեկտի նախահաշվային արժեքի 2÷8 % գին: Նախագծող կազմակերպության հետ կնքվել է ընդամենը 15,0 մլն.դրամի պայմանագիր, որը կազմում է նախահաշվային արժեքի 1,3 %-ը (նախահաշվային արժեքը 1140,0 մլն.դրամ է):

Նախագծային կազմակերպությունը ժամանակին և որակով իրականացրել և Գյումրու համայնքապետարան է հանձնել դրական փորձաքննական եզրակացություն ստացած լիարժեք նախագծա-նախահաշվային փաստաթղթերերը (էլեկտրոնային և թղթային տարբերակով):

Խնդրում եմ Ձեր հանձնարարականը Գյումրու համայնքապետարանի աշխատակազմի ֆինանսատնտեսագիտական բաժնին ապահովելու նախագծային կազմակերպությանը տրամադրվելիք համապատասխան ֆինանսավորումը:

**Համայնքի ղեկավարի խորհրդական՝ Ա.Մարգարյան**